TRUE ร่วง 9% หลังผลงานปกติพลิกขาดทุน 476 ลบ. เซ่นรายได้กลุ่มมือถือหด-ค่าเสื่อมพุ่ง
TRUE ร่วง 9% หลังผลงานปกติพลิกขาดทุน 476 ลบ. เซ่นรายได้กลุ่มมือถือหด-ค่าเสื่อมพุ่ง
TRUE ร่วง 9% หลังผลงานปกติพลิกขาดทุน 476 ลบ. เซ่นรายได้กลุ่มมือถือหด-ค่าเสื่อมพุ่ง
15 พ.ย. 2562

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.22 น. อยู่ที่ระดับ 4.60 บาท ลบ 0.45 บาท หรือ 8.91% สูงสุดที่ระดับ 5 บาท ต่ำสุดที่ระดับ 4.58 บาท ด้วยมูลค่าการซื้อขาย 1.74 พันล้านบาท

โดยราคาหุ้น TRUE ปรับตัวลดลงอย่างหนักทำจุดต่ำสุดในรอบ 10 เดือน นับตั้งแต่ราคาหุ้นปิดที่ระดับ 4.60 บาท เมื่อวันที่ 16 ม.ค. 62
ด้านบล.โนมูระ พัฒนสิน ระบุในบทวิเคราะห์ฯให้คำแนะนำเป็น “NEUTRAL” สำหรับหุ้น TRUE ด้วยราคาเป้าหมาย 6.1 บาท/หุ้น โดย TRUE รายงานกำไรสุทธิไตรมาส 3/62 ที่ 2.86 พันล้านบาท โตหลายเท่าตัวจากไตรมาส 3/61 ที่ 99 ล้านบาท และ 1.1 พันล้านบาท ในไตรมาส 2/62 เพราะมีบันทึกกำไรพิเศษจากการขายทรัพย์สินเข้ากองกองทุนรวมโครงสร้างพื้นฐานโทรคมนาคม ดิจิทัล (DIF) และอื่น ๆ สุทธิ 3.3 พันล้านบาท
อย่างไรก็ดี ผลการดำเนินงานปกติไตรมาส 3/62 พลิกเป็นขาดทุน 476 ล้านบาท แย่กว่าโนมูระฯและตลาดคาด สาเหตุหลักมาจาก รายได้ให้บริการที่แผ่วลงชัดเจน โดยเฉพาะกลุ่มมือถือที่เหลือโต 2% จากปีก่อน จาก 6% (เทียบกับปีก่อน) ในไตรมาส 2/62 และค่าเสื่อมราคาที่ขึ้นแรง 6% จากไตรมาสก่อน เป็น 6.9 พันล้านบาท